બરાબર એક અઠવાડિયા પછી અસ્લમભાઈને ઘરે અડધી રાત્રે ઈમિગ્રેશન પોલીસે રેડ પાડી અને સતત ચાર કલાક ભયંકર ટોર્ચર કરી પૂછપરછ કરવા લાગ્યા. એક સાથે આટલી બધી પોલિસ અને થર્ડ ડીગ્રી આપતાં, ડરી ગયેલી ઝાફરા અને સાયરા રૂમમાં પૂરાઈ ગયાં. સાયરાએ રાત્રે જ વિવેકને ગભરાતાં ગભરાતાં ફોન કરી જણાવી દીધું હતું. વિવેકે સાયરાને આશ્વાસન આપી કહ્યું, “અત્યારે રાત્રે કંઈજ કરવું મુશ્કેલ છે. ગમેતેમ કરી મક્કમ થઈ સમય કાઢી નાંખો અને ગમેતેવા દબાણ હેઠળ આવી તમે ટેરરિસ્ટ છો એવી કબૂલાત ન કરવી..” છતાંયે અમેરિકન પોલિસે “તમે ટેરરિસ્ટ છો” એવા બહાના હેઠળ અસ્લમભાઈની ધરપકડ કરી જેલમાં ધકેલી દીધા હતા.